## La Conselleria d’Educació, guardonada per la seua aposta per la diversitat tecnològica i potenciar l’ocupabilitat dels seus estudiants

*** El premi ha sigut concedit per la formació en competències *Cloud* tant de docents com d’estudiants dels graus i especialitzacions de la família d’Informàtica
* “L’objectiu és accelerar la digitalització de la Comunitat Valenciana i aconseguir una transformació que prepare la nostra regió per a liderar la innovació a Espanya”, ha explicat la directora general d’FP**

La Conselleria d’Educació, Universitats i Ocupació  ha sigut guardonada per la Skills to Jobs Tech Alliance, liderada per Amazon Web Services, per la seua aposta per la diversitat tecnològica, potenciar l’ocupabilitat dels estudiants i reduir la bretxa de coneixements digitals, en la categoria d’administració pública.

La directora general de Formació Professional de la Conselleria, Marta Armendia, ha arreplegat el guardó per delegació del conseller, José Antonio Rovira, en una cerimònia que ha tingut lloc esta vesprada en IFEMA Madrid, en el marc d’AWS Summit.

Després d’un procés de valoració, el premi ha sigut concedit per la formació en competències *Cloud* tant de docents com d’estudiants dels graus i especialitzacions de la família d’Informàtica. En incorporar estes habilitats tecnològiques als plans educatius, es dota els jóvens valencians de coneixements essencials per al mercat laboral actual.

Des d’Educació s’està treballant en la diversitat en el sector tecnològic i la potenciació de l’ocupabilitat dels estudiants, abordant dos dels principals reptes de l’àrea STEM: la bretxa de gènere i la preparació dels perfils que més es necessiten en la indústria *high-tech*. “L’objectiu és accelerar la digitalització de la Comunitat Valenciana i aconseguir una transformació que prepare la nostra regió per a liderar la innovació a Espanya”, ha explicat Armendia.

Fecha: 05/06/2024